CELEX: 62016TN0610
Language: sk
Date: 2017-05-16 00:00:00
Title: Vec T-610/16: Žaloba podaná 16. mája 2017 – PC/EASO

14.8.2017   
            
            
               SK
            
            
               Úradný vestník Európskej únie
            
            
               C 269/25
            
         Žaloba podaná 16. mája 2017 – PC/EASO
   (Vec T-610/16)
   (2017/C 269/37)
   Jazyk konania: fínčina
   
      Účastníci konania
   
   
      Žalobkyňa: PC (v zastúpení: Lauri Railas, Rechtsanwalt)
   
      Žalovaná: Európsky podporný úrad pre azyl (EASO)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil negatívnu hodnotiacu správu vzťahujúcu sa na skúšobnú dobu žalobkyne a zaviazal EASO, aby vystavil žalobkyni novú hodnotiacu správu, ktorou potvrdí žalobkyni pracovné miesto,
            
         
               —
            
            
               zrušil rozhodnutie EASO/ED/2015/358,
            
         
               —
            
            
               určil, že sa na prepustení žalobkyne podieľal orgán, ktorý nebol splnomocnený uzatvárať pracovné zmluvy,
            
         
               —
            
            
               zrušil rozhodnutie EASO/HR/2015/607, ktorým sa na konci skúšobnej doby skončil zamestnanecký pomer žalobkyni, takže zamestnanecký pomer žalobkyne pokračuje bez prerušenia od 1. marca 2015 do 28. februára 2020 (podľa zmluvy posledný deň zamestnaneckého pomeru),
            
         
               —
            
            
               pokiaľ EASO nebude mať možnosť obnoviť zamestnanecký pomer žalobkyni, zaviazal EASO nahradiť žalobkyni škodu, ktorá jej vznikla v dôsledku protiprávneho rozhodnutia EASO a zaplatil jej ako náhradu škody odmenu, príspevky a odvody na dôchodkové zabezpečenie zamestnávateľa za obdobie od 1. decembra 2015 do 28. februára 2020,
            
         
               —
            
            
               pokiaľ EASO bude mať možnosť obnoviť zamestnanecký pomer žalobkyni, zaviazal EASO zaplatiť žalobkyni odmenu, príspevky a odvody na dôchodkové zabezpečenie zamestnávateľa ako náhradu škody za obdobie, v ktorom nebola zamestnaná na svojom mieste, a síce od 1. decembra 2015 do obnovenia jej zamestnaneckého pomeru,
            
         
               —
            
            
               uložil EASO, aby poskytol žalobkyni odmenu a odvody na dôchodkové zabezpečenie zamestnávateľa podľa veci F-113/13, bodu 5 za jeden mesiac, a
            
         
               —
            
            
               zaviazal EASO na náhradu trov konania, ktoré vznikli žalobkyni.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza sedem žalobných dôvodov.
   
               1.
            
            
               Prvý žalobný dôvod je založený na skutočnosti, že hodnotiteľ skúšobnej doby svoju voľnú úvahu zneužil, keď vyhotovil negatívnu hodnotiacu správu za skúšobnú dobu a v neprípustnej miere verejne skritizoval žalobkyňu. EASO bez akýchkoľvek odkazov na judikatúru alebo iné pramene práva určil, že (každý) „hodnotiteľ disponuje osobitne širokou mierou voľnej úvahy pri posúdení práce osôb, na ktoré má napísať hodnotiacu správu, keďže táto hodnotiaca správa sprostredkúva slobodne vyslovenú mienku hodnotiteľa.“
            
         
               2.
            
            
               Druhý žalobný dôvod je založený na porušení zásady primeraného posúdenia pri vyhotovení hodnotiacej správy za skúšobnú dobu. Hodnotiaca správa za skúšobnú dobu, na ktorej sa zakladá rozhodnutie o výpovedi, bola prijatá bez zohľadnenia „existujúcich skutočností“ a pri porušení Služobného poriadku úradníkov EÚ alebo pokynov EASO o hodnotení zamestnancov v skúšobnej dobe a bez zohľadnenia písomných poznámok žalobkyne k hodnotiacej správe za skúšobnú dobu.
            
         
               3.
            
            
               Tretí žalobný dôvod je založený na porušení zásady rovnosti zaobchádzania a nesprávnom výklade ustanovení Charty základných práv a slobôd, keďže tieto vyložil v neprospech žalobkyne.
            
         
               4.
            
            
               Štvrtý žalobný dôvod je založený na nesprávnom posúdení, ktorého sa EASO dopustil, keď podpísal oficiálny dokument Únie EASO/ED/2015/358 (delegovanie právomocí), ktorý je z dôvodu neexistencie kogentných vykonávacích ustanovení správnej rady EASO protiprávny, čo predstavuje jasný konflikt záujmov a ktorého dátum je podľa žalobkyne nesprávny.
            
         
               5.
            
            
               Piaty žalobný dôvod je založený na skutočnosti, že EASO uplatnil v hodnotiacej správe za skúšobnú dobu a v ďalšom konaní dokument EASO/ED/2015/358, ktorý je antedatovaný.
            
         
               6.
            
            
               Šiesty žalobný dôvod je založený na porušení procesných predpisov uplatniteľných v hodnotiacom konaní, predpisov o správnych preskúmaniach ako aj práva žalobkyne na obranu, ktorého sa dopustil EASO počas celého hodnotiaceho konania o skúšobnej dobe. Podľa názoru žalobkyne by sa mohlo v hodnotiacej správe za skúšobnú dobu rozhodnúť opačne, teda kladne, ak by EASO neporušil Služobný poriadok úradníkov EÚ a pokyny EASO o hodnotení zamestnancov v skúšobnej dobe.
            
         
               7.
            
            
               Siedmy žalobný dôvod je založený na skutočnosti, že žalobkyňa predniesla vhodné tvrdenia, aby spochybnila právoplatnosť rozhodnutia o výpovedi. Rozhodnutie EASO o ukončení jej pracovnej zmluvy podľa nej vychádza z nesprávneho posúdenia, pochybení EASO počas hodnotenia skúšobnej doby, vrátane protiprávneho vymenovania autora rozhodnutia o výpovedi, jeho neprofesionality v personálnych otázkach a nedostatočnej znalosti posudzovaných spisov pre skúšobné obdobie, chýb pri hodnotení skúšobnej doby a žalobkyňou predložených námietok a pripomienok.